Diari Oficial de la Generalitat Valenciana


Sumari del DOGV 10923, del 24-12-2024 (2024/13599)

RESOLUCIÓ de 24 d'octubre de 2024, per la qual es prorroguen els acords d'acció concertada en matèria de servicis socials en el sector d'infància i adolescència per al servici de suport a l'emancipació i autonomia personal de joves extutelats que hagen aconseguit la majoria d'edat, servici de punt de trobada familiar, servici d'actuacions tècniques destinades a persones que s'oferixen per a l'adopció i famílies adoptives, servici d'atenció telefònica a la infància i a l'adolescència i el servici específic d'atenció a abusos sexuals en la infància i l'adolescència.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10012

Data del DOGV
:   24-12-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/13956

CVE
:   NGWN-I-4747-62619

Data del document
:   24-10-2024

Organisme emissor
:   Vicepresidència i Conselleria de Servicis Socials, Igualtat i Vivenda

Tipus de document
:   Resolució

Els servicis objecte de la pròrroga del concert social són fonamentals en l'àmbit de la prevenció i protecció de la infància i l'adolescència.

*Antecedents de fet*

I) Per Resolució de 25 de maig de 2022, de la Vicepresidència i Conselleria d'Igualtat i Polítiques Inclusives, es van convocar els acords d'acció concertada en matèria de servicis socials en el sector d'infància i adolescència per als anys 2022 i 2023: servici de punt de trobada familiar, servici d'actuacions tècniques destinades a persones que s'oferixen per a l'adopció i famílies adoptives, servici de suport a l'emancipació i autonomia personal de joves extutelats que hagen arribat a la majoria d'edat, servici d'atenció telefònica a la infància i a l'adolescència, i servici específic d'atenció a abusos sexuals en la infància i l'adolescència.

II) En data 29 de juny de 2022, la Vicepresidència i Conselleria d'Igualtat i Polítiques Inclusives, va resoldre el procediment de selecció de sol·licituds d'entitats d'iniciativa social de la convocatòria dels acords d'acció concertada per als exercicis 2022 i 2023.

III) El 26 de juliol de 2022 es van formalitzar els acords d'acció concertada amb les entitats d'iniciativa social seleccionades per als servicis i lots següents:

– Servici de punt de trobada familiar, lot I Castelló, lot II València i lot III Alacant a l'entitat Fundació Diagrama Intervenció Psicosocial.

– Servici d'actuacions tècniques destinades a persones que s'oferixen per a l'adopció i famílies adoptives, lot I Castelló, lot II València i lot III Alacant a l'entitat Fundació Diagrama Intervenció Psicosocial.

– Servici de suport a l'emancipació i autonomia personal de joves extutelats que hagen arribat a la majoria d'edat, lot I Castelló, lot II València i lot III Alacant a l'entitat Creu Roja, i lot IV Barris Zona Nord Alacant a l'entitat Fundació Amigó.

– Servici d'atenció telefònica a la infància i a l'adolescència a l'entitat Fundació Anar.

– Servici específic d'atenció a abusos sexuals en la infància i l'adolescència, lot I Castelló a l'entitat Associació Centre Trama.

– Servici específic d'atenció a abusos sexuals en la infància i l'adolescència, lot II València i lot III Alacant a l'entitat Fundació Diagrama Intervenció Psicosocial.

IV) Més tard, el 5 de juny de 2023 es va formalitzar la pròrroga dels acords d'acció concertada per al període comprés entre l'1 de juny i el 31 d'octubre de 2023, per als lots i amb les entitats indicades en el punt III d'este apartat.

V) Amb posterioritat, el 26 de setembre de 2023 es va formalitzar una segona pròrroga dels ja esmentats acords d'acció concertada per al període comprés entre l'1 de novembre de 2023 i el 31 de juliol de 2024.

VI) En no estar prevista una nova convocatòria de concert social, el 23 de juliol de 2024 es va formalitzar la tercera pròrroga d'estos acords d'acció concertada, per al període comprés entre l'1 d'agost i el 31 d'octubre de 2024.

VII) Atés que està pròxim el termini de finalització d'esta última pròrroga i no està prevista una nova convocatòria d'acord d'acció concertada en matèria de servicis socials en el sector d'infància i adolescència, es considera necessària una nova pròrroga d’estos acords.

VIII) Les direccions territorials de servicis socials, igualtat i vivenda d'Alacant, Castelló i València, i la Direcció General de Família, Infància i Adolescència han informat de conformitat sobre la prestació dels servicis i sobre el compliment dels requisits establits en la resolució de convocatòria dels acords d'acció concertada.

IX) Finalitzat el termini d'audiència a les entitats concertades, totes estes manifesten, així mateix, la conformitat a la quarta pròrroga del concert social, per al període comprés entre l'1 de novembre i el 13 de desembre de 2024 per al servici de suport a l'emancipació i autonomia personal de jóvens extutelats que hagen arribat a la majoria d'edat, i per al període comprés entre l'1 de novembre de 2024 i el 31 de maig de 2025 per als servicis següents:

– Servici de punt de trobada familiar.

– Servici d'actuacions tècniques destinades a persones que s'oferixen per a l'adopció i famílies adoptives.

– Servici d'atenció telefònica a la infància i a l'adolescència.

– Servici específic d'atenció a abusos sexuals en la infància i l'adolescència.

*Fonaments de dret*

I) La Llei 26/2018, de 21 de desembre, de la Generalitat, de drets i garanties de la infància i l'adolescència, en els articles 1, 10 i 92, entre altres, establix un marc de prevenció, protecció i atenció a la infància i l'adolescència com a obligació de l'Administració.

II) La Llei 3/2019, de 18 de febrer, de la Generalitat, de servicis socials inclusius de la Comunitat Valenciana, establix en l'article 34.1.b) l'acció concertada com a forma de provisió de les prestacions del sistema públic de servicis socials amb entitats privades d'iniciativa social.

III) El Decret 181/2017, de 17 de novembre, del Consell, desenrotlla l'acció concertada per a la prestació de servicis socials en l'àmbit de la Comunitat Valenciana per entitats d'iniciativa social i establix en el títol VII els criteris de pròrroga dels concerts.

IV) L'apartat quart de l’esmentada Resolució de 25 de maig de 2022, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de servicis socials en el sector d'infància i adolescència per als anys 2022 i 2023, delega en la persona titular de la Direcció General d'Infància i Adolescència la resolució del procediment d'acció concertada a què fa referència la convocatòria, així com la decisió respecte a la pròrroga dels concerts.

V) Així mateix, l'article 2 de l'annex I de la resolució esmentada en l'apartat anterior, preveu la possibilitat de prorrogar el concert amb anterioritat a la seua data de finalització.

VI) La pròrroga s'empara també en l'estipulació sèptima de cadascun dels documents de formalització dels acords d'acció concertada firmats amb les respectives entitats adjudicatàries.

Per això, en aplicació de la Resolució de 25 de maig de 2022, de convocatòria dels acords d'acció concertada, que finalitzen el pròxim 31 d'octubre de 2024, i no atés que no hi ha en tramitació una nova convocatòria, es considera necessari tramitar una nova pròrroga. En conseqüència i en l’exercici de les competències que em conferix la normativa aplicable,

RESOLC

*Primer*

Aprovar la pròrroga dels acords d'acció concertada en matèria de servicis socials en el sector d'infància i adolescència, aprovats per l'esmentada Resolució de 29 de juny de 2022, segons la distribució dels imports reflectits en l'annex I d'esta resolució, per al període comprés entre l'1 de novembre i el 13 de desembre de 2024 per al servici de suport a l'emancipació i autonomia personal de joves extutelats que hagen arribat a la majoria d'edat, i per al període comprés entre l'1 de novembre de 2024 i el 31 de maig de 2025 per als servicis següents:

– Servici de punt de trobada familiar.

– Servici d'actuacions tècniques destinades a persones que s'oferixen per a l'adopció i famílies adoptives.

– Servici d'atenció telefònica a la infància i a l'adolescència.

– Servici específic d'atenció a abusos sexuals en la infància i l'adolescència.

*Segon*

L'aprovació de la pròrroga del concert social per als períodes indicats en el resolc primer, per un import total de 2.019.749,29 €, s'efectua amb càrrec al crèdit consignat en el programa pressupostari 313C00, família, infància i adolescència, capítol IV, línia pressupostària S0216, del pressupost de gastos de la Vicepresidència i Conselleria de Servicis Socials, Igualtat i Vivenda per un import de 463.878.89 euros corresponents a l'anualitat de 2024 i 1.377.496,40 euros corresponents a l'anualitat de 2025.

*Tercer*

La present resolució de pròrroga serà objecte de publicació en el *Diari Oficial de la Generalitat Valenciana*, i tindrà els efectes de notificació als interessats, d’acord amb el que es disposa en l'article 45 de la Llei 39/2015, d'1 d'octubre, del procediment administratiu comú de les administracions públiques.

*Quart*

La pròrroga de l'acció concertada dels servicis aprovada en esta resolució queda subjecta a la subscripció dels documents administratius de formalització de concert social, d'acord amb el que s'establix en l'article 18 de l'annex I de la resolució de convocatòria, i haurà de formalitzar-se dins del termini de trenta dies, a comptar des de l'endemà de la publicació d’esta resolució en el *Diari Oficial de la Generalitat Valenciana.*

La formalització de la pròrroga es realitzarà mitjançant una addenda al document de formalització del concert social subscrit el 26 de juliol de 2022 amb cadascuna de les entitats d'iniciativa social.

València, 24 d'octubre de 2024

(p. d., Resolució de 25 de maig de 2022, de la Vicepresidència i Conselleria d'Igualtat i Polítiques Inclusives, publicada en el DOGV 9349, 27.05.2022)

Angélica Gemma Such Ronda

Directora general de Família, Infància i Adolescència

ANNEX I

*Servici de punt de trobada familiar*

|  |  |  |  |  |  |  |  |
| --- | --- | --- | --- | --- | --- | --- | --- |
| *Exp.* | *Lot* | *Entitat* | *CIF* | *Import mensual* | *Import de novembre a desembre de 2024* | *Import de gener a maig de 2025* | *Import total de la pròrroga* |
| IAPEPR/2023/1/12 | I | Fundación Diagrama Intervención Psicosocial | U52664709 | 14.136,96 € | 28.273,92 € | 70.684,80 € | 98.958,72 € |
| IAPEPR/2023/3/46 | II | Fundación Diagrama Intervención Psicosocial | K80673267 | 27.737,95 € | 55.475,90 € | 138.689,75 € | 194.165,65 € |
| IAPEPR/2023/2/03 | III | Fundación Diagrama Intervención Psicosocial | W88704667 | 27.737,95 € | 55.475,90 € | 138.689,75 € | 194.165,65 € |

  

*Servici d’ actuacions tècniques destinades a persones que s’ofereixen per a l’adopció i famílies adoptives*

|  |  |  |  |  |  |  |  |
| --- | --- | --- | --- | --- | --- | --- | --- |
| *Exp.* | *Lot* | *Entitat* | *CIF* | *Import mensual* | *Import de novembre a desembre de 2024* | *Import de gener a maig de 2025* | *Import total de la pròrroga* |
| IAADPR/2023/2/12 | I | Fundación Diagrama Intervención Psicosocial | H26359598 | 20.602,64 € | 41.205,28 € | 103.013,20 € | 144.218,48 € |
| IAADPR/2023/3/46 | II | Fundación Diagrama Intervención Psicosocial | T78107006 | 69.414,50 € | 138.829,00 € | 347.072,50 € | 485.901,50 € |
| IAADPR/2023/1/03 | III | Fundación Diagrama Intervención Psicosocial | K17889159 | 41.522,02 € | 83.044,04 € | 207.610,10 € | 290.654,14 € |

  

*Servici d’atenció telefònica a la infància i l’adolescència*

|  |  |  |  |  |  |  |  |
| --- | --- | --- | --- | --- | --- | --- | --- |
| *Exp.* | *Lot* | *Entitat* | *CIF* | *Import mensual* | *Import de novembre a desembre de 2024* | *Import de gener a maig de 2025* | *Import total de la pròrroga* |
| IATLPR/2023/1/46 | únic | Fundación Anar | N22791874 | 15.260,75 € | 30.521,50 € | 76.303,75 € | 106.825,25 € |

  

*Servici específic d’atenció a abusos en la infància i l’adolescència*

|  |  |  |  |  |  |  |  |
| --- | --- | --- | --- | --- | --- | --- | --- |
| *Exp.* | *Lot* | *Entitat* | *CIF* | *Import mensual* | *Import de novembre a desembre de 2024* | *Import de gener a maig de 2025* | *Import total de la pròrroga* |
| IAABPR/2023/2/12 | I | Asociación Centro Trama | G16801942 | 10.614,41 € | 21.228,82 € | 53.072,05 € | 74.300,87 € |
| IAABPR/2023/4/46 | II | Fundación Diagrama Intervención Psicosocial | Y60915762 | 27.243,27 € | 54.486,54 € | 136.216,35 € | 190.702,89 € |
| IAABPR/2023/3/03 | III | Fundación Diagrama Intervención Psicosocial | R32162843 | 21.228,83 € | 42.457,66 € | 106.144,15 € | 148.601,81 € |

  

*Servici de suport a l’emancipació i autonomia personal de joves extutelats que hagen arribat a la majoria d’edat*

|  |  |  |  |  |  |  |
| --- | --- | --- | --- | --- | --- | --- |
| *Exp.* | *Lot* | *Entitat* | *CIF* | *Import del mes de novembre de 2024* | *Import de l’1 al 13 de desembre de 2024* | *Import total de la pròrroga* |
| IAEMPR/20377/12 | I | Cruz Roja Española | T9642612B | 13.176,16 € | 5.709,73 € | 18.885,89 € |
| IAEMPR/2023/2/46 | II | Cruz Roja Española | N5811838X | 20.614, 63 € | 8.932,95 € | 29.547,58 € |
| IAEMPR/2023/4/03 | III | Cruz Roja Española | C1150452Y | 12.160,89 € | 5.269,68 € | 17.430,57 € |
| IAEMPR/2023/1/03 | IV | Fundación Amigó | H83506053 | 17.714,18 € | 7.676,11 € | 25.390,29 € |